CELEX: E2011J0001
Language: mt
Date: 2011-12-15 00:00:00
Title: Sentenza tal-Qorti tal- 15 ta’ Diċembru 2011 fil-Kawża E-1/11 – Dr A (Il-moviment liberu tal-persuni – id-Direttiva 2005/36/KE – Ir-rikonoxximent ta’ kwalifiki professjonali – Il-protezzjoni tas-saħħa pubblika – In-nondiskriminazzjoni – Il-proporzjonalità)

11.10.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 307/22
            
         SENTENZA TAL-QORTI
   tal-15 ta’ Diċembru 2011
   fil-Kawża E-1/11
   Dr A
   (Il-moviment liberu tal-persuni – id-Direttiva 2005/36/KE – Ir-rikonoxximent ta’ kwalifiki professjonali – Il-protezzjoni tas-saħħa pubblika – In-nondiskriminazzjoni – Il-proporzjonalità)
   2012/C 307/08
   Fil-Kawża E-1/11 Dr A – TALBA lill-Qorti skont l-Artikolu 34 tal-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u ta’ Qorti tal-Ġustizzja, minn Statens helsepersonellnemnd (il-Bord tal-Appell Norveġiż li jaħdem fil-qasam tas-saħħa), dwar l-interpretazzjoni tad-Direttiva 2005/36/KE u ta’ xi liġi oħra taż-ŻEE, il-Qorti magħmula minn Carl Baudenbacher, il-President, Per Christiansen u Páll Hreinsson (Imħallef Relatur), Imħallfin, tat sentenza fil-15 ta' Diċembru 2011, li d-dispożittiv tagħha hu kif ġej:
   
               —
            
            
               Fil-prinċipju, id-Direttiva 2005/36/KE tipprekludi lill-awtoritajiet tal-Istati taż-ŻEE milli japplikaw ir-regoli nazzjonali li jkollhom previst d-dritt li l-awtorizzazzjoni ta’ tabib li huwa applikant migrant tiġi miċħuda minn Stat ieħor taż-ŻEE għalkemm ikun jissodisfa r-rekwiżiti skont id-Direttiva għad-dritt tar-rikonoxximent reċiproku ta’ kwalifiki professjonali.
            
         
               —
            
            
               Madankollu, Stat taż-ŻEE jista’ jagħti awtorizzazzjoni kondizzjonali lil applikant li jkollu l-għarfien tal-lingwi meħtieġ għall-prattika tal-professjoni fit-territorju tiegħu.
            
         
               —
            
            
               Barra minn hekk, Stat taż-ŻEE jista’ jissospendi jew jirtira l-awtorizzazzjoni biex tabib jipprattika l-professjoni tiegħu abbażi ta’ informazzjoni li għandha x’taqsam mal-kapaċità personali tat-tabib migrant li għandha x’taqsam mal-kwalifiki professjonali, apparti l-ħiliet lingwistiċi, bħal dawk inkwistjoni, dejjem jekk dawn ir-rekwiżiti jkunu oġġettivament ġustifikati u proporzjonali sabiex jintlaħaq l-għan tal-ħarsien tas-saħħa pubblika, u jekk l-istess informazzjoni tkun tirrikjedi wkoll is-sospensjoni jew l-irtirar tal-awtorizzazzjoni meħtieġa għal tabib ċittadin. Jekk ir-raġunijiet speċifikati għas-sospensjoni jew għall-irtirar ikunu disponibbli għall-awtoritajiet kompetenti waqt il-valutazzjoni, l-awtorizzazzjoni tista' tiġi miċħuda.